《浙江驿别杭东卿佥事赴京进表》
明代·白圻

寒屋风灯乱，秋江夜雨鸣。浮云怜去住，尊酒叙平生。

魏阙衣冠会，钧天礼乐成。甘棠歌更发，召伯重南行。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。